Drie sterf toe voertuig op N4 omslaan | Maroela Media
Drie mense is dood en nog vier beseer nadat 'n taxi Woensdagaand op die N4 naby Middelburg in Mpumalanga omgeslaan het.
Joseph Mabuza, woordvoerder van Mpumalanga se departement vir gemeenskapsveiligheid en sekuriteit, het aan Maroela Media gesê baie min inligting oor die ongeluk is tans beskikbaar.
"Ons kan in dié stadium bevestig dat die ongeluk omstreeks 21:45 gebeur het. Die bestuurder het glo beheer oor die voertuig verloor toe hy 'n dier in die pad probeer vermy het," het Mabuza gesê. "Drie mense het gesterf, een is ernstig beseer en nog drie het geringe beserings opgedoen."
Mabuza het gesê die voertuig was van Middelburg in die rigting van Mbombela (Nelspruit) op pad.
Vroeër vandeesweek is nege mense in 'n soortgelyke ongeluk op die N1 in die Vrystaat dood toe die bestuurder van 'n taxi beheer oor die voertuig verloor het terwyl hy 'n ystervark in die pad probeer vermy het. Dié ongeluk het Maandag tussen die Gariepdam en die Oranjerivierbrug gebeur.
Dis 'n TRAC tolpadmonopolie teen 60c/km (Pta-Nelspruit) en behoort nie diere of voetgangers te hé nie. Maar TRAC doen niks
Dubbel belas op paaie · 2 jare gelede
Paaie is veronderstel om met belastinggeld gebou en onderhou te word. Tolpaaie is n vorm van dubbelbetaal, en die kostes word deur almal betaal, insluitend die armes, veral in die geval van die N4 wat die enigste slagaar na die laeveld en groot dele van Mpumalanga is. Dit is geldmaakskema vir korrupte politici en supper ryk mense wat ons vryheid van beweging dubbel wil belas.
Iché · 2 jare gelede
Was daar werklik 'n dier in die pad?
Of was die bestuurder dalk moeg
Of het hy te vinnig gery?
Nee wat ek dink spoed was die probleem hier. Hierdie mense het oor die algemeen geen liefde vir diere nie so hoekom sal hy nou kamstig uitswaai vir n dier, Moeilik om hierdie rede te glo.
Dier kaart · 2 jare gelede
Het 'n taxi vroeer die week wat ongeluk by Gariep dam gemaak het nie ook die dierkaart gespeel nie? Ystervark as ek reg onthou.
Paaie is veronderstel om deur ons lisensie geld onderhou te word. As jy nie op 'n tolpad ry nie, is daar nie regtig ordentlike alternatiewe paaie nie. Ek stem saam, hoeveel is nie in die afgelope tyd dood in taxi ongelukke. Hulle ken net een ding, trap die petrol want hy kry mos subsidies.